गुबुन फारसे जिल्लानि कभिड-19 नि संदेरजानाय जाय बेमारिफोरा न’आव फाहामथाइ लाबाय दं बिसोरखौ हेफाजाब होनो हानाय बादियै बागसा जिल्ला खुंथाया जानबुंयारि मिरु गायसंगोन होनना बुङो जेराव मददगिरि हेल्प लाइन नाम्बार 8471900263 नि जोहै सा 37 सावस्रि मावख’गिरिफोरा सान हर, टेलि, मेडिसिन, हम आइस’लेसननि बेलायाव लानो गोनां नेमखान्थि आरो गुबुन दिगफोरनि अनगायैबो बिसोरनिफ्राय लुबैनो नाजानाय बाथ्राफोरनि आइदाफोरखौ जेसेबां हायो मिथिना लानायजों लोगोसे सावस्रि बिफाना न’आवनो मुलि रानहैगोन होननानैबो बुंथिदों । बे बेलायाव सानफ्रोमबो 600-700 सुबुंफोरा कल खालामनानै आजावदों होननानैबो जिल्ला बेंगिरिया फोरमायथियो । फारसेथिं गुबुन हादरसानिफ्राय फैनाय गासैबो सुबुंखौ कभिड आनजाद लानायजों लोगोसेनो आनजादनि उनाव पजितिभ केस मोनोब्ला बेरामिखौ कभिड मिरुसिम लाखिनायनि राहा खालामगोन होननानैबो बुङो ।